สวัสดีคะพี่ หนูรู้สึกเหมือนตัวเองไม่มีความสุข อึดอัด รู้สึกแย่มาก จนทนไม่ไหว จนบางทีต้องแอบมาร้องไห้ในห้องน้ำ และอึดอัดที่ต้องอยู่เดิม ที่หนูทำงาน คือหนูมีร้านอาหารเปนธุรกิจครอบครัวคะ จนบางทีต้องขับรถออกจากร้าน มาพักนึง ถึงรู้สึกดีขึ้น แล้วกลับไปทำงานได้ต่อคะ หนูก้อไม่มีเหตุผลนะที่ทำให้รู้สึกเปนแบบนี้ แต่มันทำให้รู้สึกแย่ไปทั้งวันเลย และไม่มีสมาธิในการทำงาน และรู้สึกกระวนกระวายคะ ถามว่าเปนบ่อยไหม ไม่ได้เปนทุกวันคะ แต่ช่วงหลังเปนบ่อยขึ้นคะ หนูควรจัดการกับตัวเองยังไงคะ
สวัสดีค่ะ อาการไม่มีความสุข อึดอัด อาจเป็นอาการเบื้องต้นของภาวะทางจิตเช่นภาวะซึมเศร้า โรคซึมเศร้า ความผิดปกติทางอารมณ์ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดันแต่หากมีอาการเกิน 2 สัปดาห์ ร่วมกับมีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้จึงจะจัดว่าเป็นโรคซึมเศร้า ควรพบจิตแพทย์เพื่อรับยาและรักษาอย่างต่อเนื่องการดูแลตัวเองเบื้องต้น พยายามหากิจกรรมหรือสิ่งที่เราชอบทำเพื่อเบี่ยงเบนความสนใจจากเรื่องเครียด พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น